CELEX: C2006/326/149
Language: hu
Date: 2006-12-30 00:00:00
Title: T-322/06. sz. ügy: 2006. november 21–én benyújtott kereset – Espinosa Labella és társai kontra Bizottság

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/72
            
         2006. november 21–én benyújtott kereset – Espinosa Labella és társai kontra Bizottság
   (T-322/06. sz. ügy)
   (2006/C 326/149)
   Az eljárás nyelve: spanyol
   Felek
   
      Felperes: Manuel Espinosa Labella és társai (Almería, Spanyolország) (képviselő: J. Rovira ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság állapítsa meg a KJT ES 611 0014 „Artos de El Ejido”-nak a Bizottság által a mediterrán régióról elfogadott határozatba történt felvétele semmisségét, és rendelje el ennek a hivatkozott határozatban található „közösségi jelentőségű természeti területek” jegyzékéből való törlését.
            
         
               —
            
            
               Az előző kereseti kérelemhez képest másodlagosan az Elsőfokú Bíróság állapítsa meg az El Ejido településhez tartozó, Santa María del Águilától északra található ingatlanoknak a hivatkozott KJT-k közé történt felvétele semmisségét, valamint a Santa María del Águilától északra, a melegházak között található mezőgazdasági ingatlanoknak az „Artos de El Ejido” KJT-be történt felvétele semmisségét.
            
         
               —
            
            
               Az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A jelen kereset a 92/43/EGK tanácsi irányelv értelmében a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló 2006. július 19-i bizottsági határozat (1) megsemmisítésére irányul, amennyiben közösségi jelentőségű természeti területnek nyilvánítja az ES 611 0014 „Artos de El Ejido”-t, illetve, másodlagosan pedig csak abban a részében, amennyiben a hivatkozott jegyzékbe a felperesekhez tartozó ingatlanok is felvételre kerültek.
   Kérelmük alátámasztására a felperesek az alábbiakra hivatkoznak:
   
               —
            
            
               Az alperes a 92/43/EGK irányelv 4. cikkének előírásaival szemben nem értékelte megfelelően a Spanyol Királyság által tett, az „Artos de El Ejido”-nak a mediterrán bioföldrajzi régió közösségi jelentőségű természeti területeit tartalmazó jegyzékbe történő felvételére vonatkozó javaslatot. E tekintetben a felperesek azt állítják, hogy amióta tudomást szereztek a hivatkozott javaslatról, többször fordultak a Bizottság Környezetvédelmi Főigazgatóságához az alábbiakra hivatkozva:
            
         
               —
            
            
               Az érintett földterület magas szintű antropizációja, amiért is ez nem megfelelő élőhely a vadon élő fajok számára.
            
         
               —
            
            
               A KJT bejelentendő határai nem kerültek meghatározásra, vagy, egyébként, a földterület természetes jellemzői közé nem tartozó magántulajdonok határvonalai által történt meghatározás nem megfelelő.
            
         
               —
            
            
               Meghatározott fajok védelme tudományos alapjának hiánya az ipari jellegű vagy melegházak alatt intenzíven művelt mezőgazdasági területeken található ingatlanokon.
            
         A szóban forgó KJT esetében az érintett terület nem megfelelően került kiválasztásra, mivel a nemzeti hatóság nem nyújtotta azt a tudományos támogatást, amelyre kötelezve van. Márpedig ha a spanyol hatóság ezt nem tette meg, a Bizottságnak kellett volna megkövetelnie. E tekintetben hangsúlyozni kell, hogy azon jogi aktus indokolásának, amely védelemre méltónak minősít egy adott területet, jelentős tudományos tartalommal kell rendelkeznie, és teljesítenie kell a hivatkozott irányelv III. mellékletében foglalt feltételeket.
   
               —
            
            
               Mivel elfogadta, hogy az „Artos de El Ejido”-nak a KJT-k jegyzékébe való felvételére irányuló eljárása során nem került sor közmeghallgatásra, és nem adott választ a felperesek írásbeli megkereséseire, az alperes alapvető eljárási szabályokat sértett meg és ezzel egyértelműen lehetetlenné tette a védekezést.
            
         
      (1)  HL L 259., 2006.9.21., 1. o.